مرام المصری

مرام المصری ایک سوری (شامی) شاعرہ ہے، جو فرانس میں رہائش پزیر ہے۔ مرام المصری اپنے عہد کی نوجوانوں کو لبھانے والی نسائی آواز اور ہردلعزیز شاعرہ ہے۔

سوانح 
مرام کی ولادت ساحلی شہر لاذقیہ میں 1962ء میں ایک سنی گھرانے میں ہوئی۔ اعلیٰ تعلیم کے لیے اس نے دمشق کی جامعہ میں انگریزی ادب میں داخلہ لیا، تاہم ایک مسیحی لڑکے کے عشق کے سبب وہ تعلیم جاری نہ رکھ سکی۔ یہ عشق ناکام رہا کیوں کہ لڑکے کے گھر والے مرام سے شادی کے لیے راضی نہ ہوئے۔ 20 سال کی عمر میں مرام اپنا وطن اور شہر چھوڑ کرو فرانس چلی گی، جہاں اس نے اپنے ایک ہم وطن شخص سے شادی کر لی، لیکن ایک بچے کی پیدائش کے بعد یہ شادی ٹوٹ گئی، اس کا شوہر بچہ لے کر سوریہ (شام) واپس چلا گیا۔ اور وہ 13 سال تک اپنے بچے کو ایک نظر دیکھنے کو ترس گئی۔ بعد ازاں اس نے ایک فرانسیسی شخص سے شادی کی جو دو بچوں کی پیدائش کے بعد ناکام ثابت ہوئی۔

شاعری 
مرام نے کم عمری ہی میں شاعری کا آغاز کر دیا تھا، اس کا کلام دمشق کے مختلف ادبی جرائد میں شائع ہوتا رہا۔ اس کا پہلا مجموعہ کلام مجھے سفید فاختہ میں تبدیل کر دیا گیا شائع ہوا، کیہ مرام کو شہرت 1979ء میں شائع ہونے والی کتاب سفید ٹائلوں والے فرش پر سرخ چیری کی اشاعت سے ہوئی۔ اس کتاب کو شامی ناشرین نے اس وجہ سے شائع کرنے سے انکار کر دیا کہ اس مجموعۂ کلام جنسی موضوعات پر مشتمل ہے۔ اس لیے اس کی اشاعت تیونس کی وزارت ثقافت نے کی، 2002ء میں اس کتاب کا ہسپانوی زبان میں ترجمہ ہوا۔ اس سے مرام بطورہ شاعرہ یورپ میں مشہور ہوئی، اس کے بعد اس کا ترجمہ انگریزی، فرانسیسی، کتلونی، اطالوی، جرمن، کارسیکائی زبانوں میں ہوا۔

اگرچہ مرام اپنی شاعری میں عرب قارئین کو براہ راست مخاطب نہیں کرتی تاہم اس کی شاعری کا بنیادی ذریعہ اظہار معیاری عربی زبان ہی ہے۔ وہ اپنی شاعری سے آراستہ و پیراستہ زبان میڑ براہ راست گفتگو کرتی ہے۔ اس لیے اس کا قاری شاعری کو ضرب الامثال کی طرح یاد کر لیتا ہے۔ اس کی شاعری میں سادہ بیانی، روزمرہ کی بول چال اور بغیر کسی رکھ رکھاؤ کے انسانی جذبات کا برملا اظہار ہوتا ہے وہ اپنی شاعری میں مصنوعی بناوٹ اور تصنع سے کام لینے کی عادی نہیں ہے۔ آئرلینڈ سے اطالیہ تک یورپ کے مختلف ممالک اور شہروں میں ہونے والے مشاعروں پر کئی اعزازات و انعامات سے نوازا گیا ہے۔

مجموعۂ ہائے کلام 
مرام کی شاعری کے اب تک چھ مجموعے شائع ہو چکے ہیں۔
 مجھے سفید فاختہ میں تبدیل کر دیا گیا، 1984ء
 سفید ٹائلوں والے فرش پر سرخ چیری، 2002ء
 میں تمہیں دیکھتی ہوں، 2007ء
 ولادہ کی واپسی، 2010ء
 آزادی، وہ برہنہ آتی ہے، 2014ء
 اغوا، 2015ء

مزید دیکھیں
اشوک کمار پانڈے

حوالہ جات 

بقید حیات شخصیات
سوری شعراء
شاعرات
لاذقیہ کی شخصیات
Short description is different from Wikidata